**Қазақстан Республикасы**

**Парламенті Мәжілісінің**

**депутаттарына**

*(тізім бойынша)*

*2023 жылғы 9 қарашадағы*

*№ ДС-409 сауалға*

**Құрметті депутаттар!**

Спортты дамытудың кейбір мәселелері бойынша сіздердің депутаттық сауалдарыңызды қарап, төмендегілерді хабарлаймын.

*Жоғары жетістіктер және ұлттық спорт түрлерін дамытуға бөлінген қаражатқа қатысты*

Туризм және спорт министрлігінің *(бұдан әрі – Министрлік)* 2024-2026 жылдарға бөлінген бюджеті 304,6 млрд теңгені, оның ішінде жоғары жетістіктер спортын дамытуға 266,0 млрд теңгені, ұлттық спорт түрлерін дамытуға 10,4 млрд теңгені құрайды.

Бұдан басқа, Министрлік 311 – «Заңды тұлғаларға, оның ішінде шаруа (фермер қожалықтарына) субсидияларға арналған шығыстар» бюджеттік бағдарламасының әкімшісі емес және аталған шаруашылықтарға 54 млрд теңге көлемінде ақшалай қаражат бөлінген жоқ.

Министрлікке барлық аталған мәселелер бойынша сіздерге тиісті түсініктемелер беру тапсырылды.

*Мемлекетіміздегі 180 спорт түрін қысқартуға қатысты*

Мемлекеттік бюджеттен бөлінетін қаржы қаражатының жұмсалуын реттеу мақсатында Министрлік «Қазақстан Республикасының кейбір заңнамалық актілеріне дене шынықтыру және спорт мәселелері бойынша өзгерістер мен толықтырулар енгізу, сондай-ақ нормалардың артық (шамадан тыс) заңнамалық регламенттелуін алып тастау туралы» заң жобасын *(бұдан әрі- Заң жобасы)* әзірледі.

Заң жобасы аясында спорт түрлерінің басымдығы көзделген.

Осыған байланысты, уәкілетті орган тек олимпиадалық спорт түрлеріне басымдық бере отырып, мемлекеттік бюджеттен қаржыландырылатын спорт түрлерін кезең-кезеңімен қысқартатын болады.

Тізімге енгізілмеген спорт түрлері бәсекелес ортада дамитын болады.

*Кәсіпқой спорт клубтарына берілетін ақшаны шектеуге және легионерлерге бюджет есебінен төлеуді төлеуді тоқтатуға қатысты*

Легионерлерді шақыруға жұмсалатын бюджет қаражатын оңтайландыру мақсатында Министрлік спорт түрлері бойынша аккредиттелген республикалық федерациялармен бірге олардың санын азайту жұмыстарын жүргізуде.

Өткен жылдармен салыстырғанда елдегі легионерлер саны 15 %-ға азайды.

Футбол мен хоккей үшін кәсіпқой спорт ойындары клубтарын ұстауға мемлекеттік бюджеттен және квазимемлекеттік сектордан бөлінетін қаржы қаражатының лимиттері 1,2 млрд теңгеден аспайтын, қалған ойын спорт түрлері бойынша 450 млн теңгеден аспайтын сомада белгіленді. Кәсіпқой клубтар белгіленген шектен аспауы керек.

Федерациялармен жүргізілген жұмыс нәтижесінде легионерлер санын төрт ойыншыдан екі ойыншыға дейін қысқарту туралы шешім қабылданды.

Заң жобасына сәйкес бұқаралық және балалар-жасөспірімдер спортын дамытуға қайтадан қаражат бөлу мақсатында кәсіпқой спорт клубтарын ұстауға лимит бекітілетін болады.

*Жергілікті спорт федерацияларының тікелей орталыққа бағынуына қатысты*

Қазіргі уақытта Заң жобасында республикалық және өңірлік аккредиттелген спорт федерациясының мәртебесін ұлттық спорт федерациясына өзгерту көзделген.

Өңірлік спорт федерациялардың Қазақстан Республикасының бүкіл аумағында бірдей мүшелері немесе филиалдары болмауына байланысты Заң жобасында осы федерацияларды аккредиттеу алып тастау ұсынылады.

Осыған байланысты спорт түрлерін дамытумен ұлттық спорт федерациялары, кәсіпқой спорт федерациялары және жергілікті спорт федерациялары айналысатын болады.

Сондай-ақ спорт түрлерін тану бойынша аккредитация алу бөлігінде жергілікті және кәсіпқой спорт федерациялары үшін талаптар ұлттық спорт федерациясымен келісім бойынша айқындалатын болады.

Заң жобасына өзгерістер енгізілгеннен кейін барлық аккредиттелген спорт федерациялары қайта аккредиттеу рәсімінен өтуге тиіс.

Спортты дамытуға бағытталған шараларды күшейту жұмыстары жалғасуда және Үкіметтің тұрақты бақылауында.

**Ә. Смайылов**

**Тізім**

1. Н. Сәрсенғалиев

2. А. Аймағамбетов

3. Е. Бейсенбаев

4. С. Пономарев

5. А. Сарым

6. Е. Сатыбалдин

7. Д. Тұрғанов

8. Е. Бапи

9. А. Құспан

10. Д. Мұқаев

11. Е. Саурықов

12. Н. Тау

13. Г. Танашева

14. И. Смирнова

15. К. Сейтжан